钦定古今图书集成/明伦汇编/氏族典/第299卷 > 《四川总志》 > 后唐
## 钦定古今图书集成/明伦汇编/氏族典/第299卷 > 《四川总志》 > 后唐

===房知温===按《五代史房知温传》：“知温字伯玉，兖州瑕丘人也。少
以勇力为赤甲都官健，后隶魏州马斗军，稍迁亲随
指挥使。庄宗取魏博，得知温，赐姓李氏，名曰绍英，以
为澶州刺史，历曹、贝二州刺史，戍瓦桥关。明宗自魏
反兵南向，知温首驰赴之。天成元年，拜泰宁军节度
使，徙镇武宁，历镇天平。平卢废帝入立，封东平王。知”
温在镇，常厚敛其民，积赀钜万。治第青州南城，出入
以声妓游嬉，不恤政事。天福元年，卒于官。后其子彦
儒献其父钱三万缗、绢布三万疋、金百两、银千两、茶
千五百斤、丝十万两，拜沂州刺史。